جيلالي بن لمختار سباعي

جيلالي بن لمختار السباعي لادريسي لهاشمي، هو شاعير و فقيه و مجاهيد مغربي عربي، تولد فمدينة مراكش ف لقرن 18 من اولاد ابي السباع. قاوم لحملة الفرانساوية على مصر مابين 1799-1798. حياتو. صيفطو باه لشيوخ مراكش و سوس باش يقرا مزيان على علوم د اللغة لعربية ؤ لعلوم د الشريعة والشيعر. ومشا ل مصر باش يطلب العلم ومشا للحجاز حاج، وهاد الفترة تزامنت مع لحملة الفرانساوية على مصر، و هادشي لي خلاه يجمع جيش الحجازيين و يجمع الدعم ؤ لفلوس ؤ لمتطوعين. عين ولد ختو الشريف الحسين قايد على لعسكر ديال الجيلالي. جيلالي بن المختار السباعي لعب دور كبير بزاف فطرد لفرانساويين من مصر، حيت ستنزف لقوات ديالهم بزاف خصوصا القوات البحرية، قاد بزاف ديال المعارك منهم معركة القصير ؤ معركة سمهود، و كانت عندو علاقة بالسلطان لمغربي سليمان بن محمد. كان مشهور بزاف عند لمصريين فديك الوقت لدرجة قالو بلي هو المهدي المنتظر بحكم سمية ديالو لكاملة محمد الجيلالي بن المختار السباعي ؤ النسب الشريف ديالو الموثق. كانو لمؤرخين د مصر كيقولو ليه "الجيلاني"، "المغربي"، "السباعي"، لكن الجيلاني هي سمية باش معروف. مات نهار الاحد 6 فبراير 1799 متاثر ب جراح صعاب بعد معركة طاحنة بين لقوات ديالو ؤ ديال فرانسا. شكون هو الجيلاني بن المختار السباعي. الجيلالي بن احمد بن المختار بن ابراهيم بن اعبيد (جد فخدة العبيدات)، معروف عند المشارقة والفرانساويين بـ"الجيلاني" ولا "الكيلاني". الاصل فاسمو هو "الجيلالي بن احمد" على حساب بوّاه، وكيتكتب احيانًا مختصر بـ"الجيلالي بن المختار" على حساب جدّو. هو شاعر ومقاوم مغربي، وولا مشهور فالمشرق العربي حيت دار دور كبير فصدّ الحملة الفرنسية على مصر عام 1799م. بعض المشارقة كيسمّيوه احمد، والمصريين كيعرفوه بمحمد، ولكن الصحيح هو "الجيلالي" كما مكتوب فبداية رسالتو لفقهاء فاس: "سيدي الجيلالي السباعي". وحتى مدينة سيدي المختار فاقليم شيشاوة، الاسم ديالها جاي من سيدي المختار السباعي اللي دار الزاوية ديالو وسط تغسريت. النشاة والتعليم:. الجيلالي تزاد فوسط القرن الثامن عشر فمدينة مراكش، فاسرة علمية عارفة بعلوم الدين ومعروفة فالمناطق ديال مراكش، ومن نسل قبيلة اولاد ابي السباع. بدا حياتو بحفظ القران وفهم علومو فالمدينة الحمراء، ومن بعد صيفطو بوّه للمداشر ديال الحوز وسوس باش يوسع المعارف ديالو فالشريعة واللغة. من بعد سنين ديال القراية فبلاد المغرب، مشى لبلاد شنقيط باش يطلب العلم ويعلم، وما طولش فيها بزاف ورجع لبلادو مشهور فالميدان العلمي بحكم قوة الحفظ والمعرفة الفقهية ديالو. هاد الشي بان فرسالته لفقهاء فاس، اللي بداها هكا: وقالو على قوة الحفظ ديالو: "له من الحفظ ما تحار فيه الافكار ويلتبس بشبهة الانكار"، وقال صالح الفلاني: "ورد علينا من المغرب حافظان: محمد المجيدري من ال بارك الله، والسباعي، يعني وسيدي الجيلالي بن المختار، احدهما يبقى ما فحفظه ستة شهور، والاخر يبقى ما فحفظه عام كامل". رحلته للمشرق:. فـسنة 1202هـ، الجيلالي السباعي مشا للمشرق باش يدير الحج، ومن بعد ما كمل المناسك ديالو، استقر فالحجاز. المؤرخين اختلفو على بالضبط فين استقر: بعضهم قال فمكة، وبعضهم قال قرب مكة، المدينة والطائف. الرحالة احمد بن عبد السلام الناصري (ت 1239هـ) قال انه ملي زار قبر الرسول صلى الله عليه وسلم فالحج الثاني ديالو سنة 1311هـ، الجيلالي نزلو عندو فدارو بمكة، حيث كان بوعد منه تجاه الكعبة. المهم، الهدف ديال الجيلالي فالمشرق ماكانش الجهاد ولا مواجهة الحملة الفرنسية على مصر، حيث الحملة جات لمصر بعد مرور اكثر من عشر سنين من استقرار الجيلالي فالحجاز. الهدف ديالو كان الحج والمجاورة فالمدينتين المقدستين، وهذا اللي شدو ليه المؤرخ محمد حواش. تاسيس جيش الحجازيين ومقاومة الحملة الفرنسية على مصر:. السباعي كان كيشجع الناس باش يعاونو المصريين. من بعدما ولات الاخبار على دخول الفرنسيين لمصر، خرج الجيلالي بن المختار السباعي كيتنقّل بين المداشر والحواضر فالحجاز، كيشجع الناس باش يعاونو المصريين ويوقفو هجوم الفرنسيين على السواحل الشمالية ديال مصر. المؤرخ لطف الله جحاف قال سنة 1798م: "قام بالبلدة الحرام، بوظيفة الدعاء الى سنام الاسلام، محمد المغربي الهاشمي، لما وردت الاعلام، من الهجوم على ساحات مصر، وتصدر الحرام الشريف، فالتف عليه خلائق واستمعوا الى ارشاده [… ] وتسامع باخباره فوفدوا اليه وبذلوا اموالهم وانفسهم بين يديه [… ] فاجتمعت عنده اموال واسعة، ووردت عليه المتطوعة من البلاد الشاسعة فسار بهن لمناجزة اعداء الله الفرانسة" تكوين د جيش الحجازيين. بهاد الطريقة، قدر الجيلالي يجمع مجموعة من المتطوعين بالحجاز، واللي سموه "جيش الحجازيين"، وعين على قيادتهم ابن اخته حسن، اللي اشتهر عند الفرنسيين، وشقيقه الطاهر، اللي جوجهم من اقليم شيشاوة بالمغرب، موطن القبيلة السباعية. هاد الجوج بعثهم الجيلالي لبلاد الصعيد بمصر، وهو بقي فالحجاز كيشجع الناس على النزول لمصر وتزويد المتطوعين بالسلاح والعتاد، وما مشاش للمعركة الا فواحد الوقت متاخر قبل ما يموت. عدد المتطوعين فات سبعة الاف. بالنسبة لعدد المتطوعين، كاين اختلاف كبير: انتصار د جيش المغاربة. لكن فمارس 1799م، الغلبة كانت للمغاربة على الحجازيين، حسب القبطان الفرنسي غاربي. القائد حسن السباعي (ابن اخت الجيلالي) مشى مع 300-400 مقاتل للصحراء فـمنطقة قنا، اغلبهم مغاربة او حجاج شمال افريقي راجعين من مكة. السبب الرئيسي كان استشهاد الجيلالي، اللي كان هو القوة الروحية للجيش، وهاد الشي خلا الناس يرجعو لديارهم، واستمر سكان شمال افريقيا، خصوصاً المغاربة والجزائريين، فالمقاومة حسب ما ذكر بعض القادة الفرنسيين الميدانيين. معركة سمهود ومعارك الجيلاني مع الفرنسيين:. معركة سمهود. معركة سمهود كانت اول مواجهة بين نابليون وقوات الجيلاني، وكتعتبر المعركة الفاصلة الثانية بعد سدمنت فـ22 يناير 1799. نابليون قدّر الجيش المصري فمذكراتو بـ7 الاف مشاة و2000 من عرب الحجاز بقيادة الشريف حسن. معركة القصير. المعركة الثانية والفاصلة اللي قادها الشيخ الجيلاني هي معركة القصير، حيث خرج القائد كولوا باسطوله من السويس فـ2 فبراير 1799، ووصل قدام القصير فـ7 فبراير 1799. المصيبة ان الاسطول الفرنسي وصل ميناء القصير فالوقت اللي كانت فيه سفن الفوج الثاني من المتطوعين من اهل الحجاز بقيادة الجيلاني كتوقف. موقعة البارود، . الشيخ الجيلاني تصادف مع اشرس معركة فالصعيد مع الفرنسيين فـموقعة البارود، والنيل كان شاهد على هاد المعركة الخالدة، اللي كانت من اصعب واشرس المعارك اللي دارتها الحملة الفرنسية فمصر. الاسطول الفرنسي اللي كان فيه 12 سفينة، جاي من جنوب مصر، واثناء مروره بمنطقة قفط هاجم المصريين باسلحة تقليدية، وقتلوا اكثر من 500 جندي فرنسي، وحتى سفينة القيادة ايطاليا المخصصة لنابليون تحطمت. الفرنسيين وصفو معركة البارود بانها من اشد المعارك صعوبة، لانها هبطت الروح المعنوية عند الجنود. بعض المصادر الفرنسية قالت ان الجنود المشاركين كانوا من المرضى باش يقللو من حجم المعركة وقوة بسالة المصريين، خصوصاً ابناء قنا اللي دافعو عن ارضهم. الاصابة والوفاة د الجيلالي السباعي. وخلال هاد المعارك، اصيب الشيخ الجيلاني اصابة بالغة، وبقى 3 ايام عند صديقه الشيخ علي عبيد فقرية حجازة بقوص جنوب المحافظة، ورحل فاليوم الرابع متاثر بالاصابة. اهالي حجازة دارو ليه مدفن خاص فـمُندرة حجازة الموحدة، اللي ولا اليوم معروفة بمندرة “ال الشيخ”، ودفن الشيخ علي عبيد بجنبو بعد وفاتو. الشيخ الجيلاني توفى فـ6 فبراير 1799 فقرية حجازة فمدينة قوص فـقنا. المقام ديالو كاين حدا مقام صديقه الشيخ المجاهد القاضي علي عبيد، قاضي الصعيد. ومازال بعض الاحفاد ديالو ساكنين فهاد المنطقة.